AfriForum rig 'simboliese monument' op vir Zuma - Maroela Media
AfriForum en die burgerregte-organisasie se jeugvleuel het vandag 'n simboliese monument opgerig vir die 783 korrupsieaanklagtes teen pres. Jacob Zuma by Groot Marico in Noordwes.
AfriForum het vroeër ná die aankondiging van die aanvanklike groot beeld ingegryp en 'n PAIA-aansoek ingedien om sekere inligting aan te vra rakende die oprigting van die beeld.
"Ons is vandag weer hier om kapsie te maak teen Noordwes se planne om steeds 'n monument vir Zuma op te rig. Zuma het nog niks goeds vir die land beteken nie en die geld wat op 'n standbeeld vir hom gemors gaan word, kon eerder gebruik geword het om infrastruktuur in die dorp te herstel en dienste aan die gemeenskap te lewer."
Wat die nuwe monument vir Zuma en 44 ander rekrute van Umkhonto weSizwe betref, is die platform reeds gebou.
'n Woordvoerder van die departement van kuns, kultuur en tradisionele sake in Noordwes, het vroeër gesê die monument sal die vorm van 'n staalstruktuur met 'n vuurbal wees waarop die gesig van Zuma is.
Die verbanning van die ANC in 1960 het tot die stigting van uMkhonto weSizwe (MK), die gewapende vleuel van die ANC, gelei. Zuma het aan sabotasie-aksies van MK in Natal deelgeneem en beplan om Suid-Afrika vir militêre opleiding in die buiteland te verlaat. MK het in 1963 beplan om 45 nuwe rekrute vir opleiding te stuur waarvan Zuma een was.
Die plan was dat hulle die sogenaamde "Vryheidstrein" na Zambië sou neem. Die veiligheidspolisie het egter van die plan te hore gekom en 'n operasie beplan om hulle in hegtenis te neem. In Junie 1963, toe die groep waarvan Zuma deel was na Botswana op pad was, is hulle in Groot Marico naby Zeerust gearresteer. Zuma is 90 dae alleen by die polisiestasie in Hercules aangehou.
AfriForum Groot Marico Jacob Zuma Noordwes
Jammer hy het nie 'n oranje oorpak aan nie.
Maar daar word geld geleen vir Eskom..
Ek wil net weer die vraag rig: Hoe kan iemand wat een aanklag van bedrog teen hom het opgesluit word vir 'n aantal jare maar 'iemand anders' wat 783 klagtes teen hom het skotvry daarvan afkom? Uitstekende regstelsel Suid-Afrika!!!
Sjoe, baie waaghalsige optrede in n land waar jy lid van n minderheidsgroep is wat met passie gehaat word! Dankbaar dat niemand seergekry het nie buiten die plakkaat wat verbrand is. Tien uit tien vir heldhaftigheid!
Stem saam! Dit is brawe mense dié. Hul monument is presies wat ons almal voel.
Slim plan om Z ondersteuners die plakkaat van hulle ei held te laat brand.
Standbeeld van miljoene rande en hulle wil die belastingbetaler se korting op mediese fonds bydraes wegvat om te gebruik.vir die Regering se Nasionale Gesondheidsplan – belaglik hoe geld net gemors word
Laat hulle in vrede voortgaan met hul beeld. Dit sal gesien word as die beeld van die grootste skelm in die land se geskiedenis. Dan moet hul voortgaan en elke skelm politikus daar plant en dit sal bekend word as die land se skandvlek.
Koebaai · 2 jare gelede
"I put it to you mr Zuma" kom nader…
Daardie soort van zuma beeld gaan nie lank staan nie. Mark my words.
Dit is mos nou anargie uitlok en moeilikheid soek met die simboliese monument. Ons wil tog nie tot op hulle vlak daal nie. Wil ons? Die hele wereld weet wie en wat Zuma is.
Mooi so Alida, wat 'n sinvolle opmerking. Dit is iemand met integriteit wat so praat.
Ja Marlene hoeveel onskuldige mense gaan nou weer vermoor word uit wraak. Kom by asb.
Die vuurbalstorie met die prez se gesig laat my dink: o vuurtjie vuurtjie aan die brand, hier is die skelmste skelm in die land.
Hy lyk beter agter tralies as agter die podium en mikrifoon. Goed gedoen!!!!
Bissch · 2 jare gelede
En dié monument het hulle net n skamele driehonderd en duisend-vyftig en drie rand gekos.
Eerlikwaar die onnoselste taak wat Afrikaners nog op hulself geneem het. Nee regtig. Kook, maak musiek, gaan stap of le en slaap… Wat gaan julle hiermee regkry buiten om haat te ontketen. As een van my kinders daarby betrokke sou wees, het ek hom sowaar onterf… dis dwaas verby in so 'n kritiese tyd soos vandag… Stap liewers oor die Suidpool in Speedo's wat meer nuuswaardig sal wees…
Koop 'n stortkop en dra by tot die fonds insameling vir die Zuma standbeeld
Laat die owerhede in Groot Mario maar eers sorg dat diens lewering en ander munisipale aktiwiteite(soos goeie boek houding en geen korrupsie) in orde is, dan kan ons daaraan BEGIN dink om n standbeeld vir Z op te rig so oor vyf tot tien jaar van nou af. Dit wil sê as hoegenaamd IEMAND hom op daardie stadium nog kan onthou.